Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisraeli kaitseminister Ya'alon mõistis hukka Venemaa teate
president Putini määruse kohta kaotada Venemaa keeld
toimetada Iraanile S-300 raketitõrjesüsteeme.
Saksa kantsler Merkel õhutas riike,
kes Iraanile tuumaprogrammi tõttu sanktsioone kehtestasid,
nende kaotamisel ühist lähenemist järgima.
Iraani välisminister ründas peaminister Netanyahu,
nimetades teda valetajaks, kes rahvusvahelisele kogukonnale
Iraani tuumataotluste kohta valetab.
Iisraeli kaitseminister Ya'alon mõistis hukka Venemaa teate
president Putini määruse kohta kaotada Venemaa keeld
toimetada Iraanile S-300 raketitõrjesüsteeme.
See lahendas 2010. a tekkinud tüli,
kui Moskva Lääne survel vastava tehingu tühistas.
Ya'aloni sõnul on käik otseses seoses
Šveitsis saavutatud vaheleppega
P5+1 (USA, VEnemaa, Hiina, Prantsusmaa, Inglismaa, Saksamaa)
ja Iraani vahel.
Iraan jätkab enda ja teiste relvastamist.
S-300 tehing, millest kuulsime, õigemini Venemaa kinnitus
uuendada mõne aasta eest külmutatud tehingut
on otsene tagajärg Lausanne'i raamleppele,
mille eest me hoiatasime enne detailides kokku leppimist.
Oli selge, et sanktsioonid kaovad, ja see on üks neist.
Loomulikult mõjutab ja tugevdab see Iraani majandust.
Samal ajal jätkab Iraan vägede relvastamist meie ümber,
Hezbollah't põhjas ja toetades lahinguid Süürias.
USA ja Iisrael õhutasid Venemaad mitte müüma Iraanile
maa-õhk-tüüpi rakette, enne kui tehing 2010. a teostus,
väites, et S-300 süsteemi võib kasutada
Iraani tuumarajatiste kaitsmiseks võimalike rünnakute eest.
Meid häirib väga, et Iraanile S-300 rakette saadetakse.
See on väga vale. See saadab Iraanile vale sõnumi.
Ajal, mil nad rahastavad terrorismi
kogu Lähis-Idas, saavad nad selliseid relvi.
See on veel üks Lausanne'i leppe negatiivne tulemus.
Iraan on Venemaa suuruselt kolmas nisuostja
ning Moskva ja Teheran on arutanud üle aasta
nafta kaupade vastu vahetamise lepingut.
Pärast 2. aprillil sõlmitud raamlepet on maailma riigid näidanud huvi
kaubandussuhete taastamise vastu Iraaniga.
Venemaa ja Türgi sõlmisid Iraaniga
kahepoolsete majandussuhete tugevdamise lepingud.
Peaminister Netanyahu vestles eile telefonitsi Vene presidendi Putiniga
ja protesteeris Moskva otsuse vastu müüa Teheranile õhutõrjesüsteeme.
Putin vastas, et S-300 on mõeldud vaid kaitseotstarbeks
ega ohusta Iisraeli julgeolekut.
Pärast Venemaa otsust kaotada relvamüügikeeld Iraanile,
õhutas Saksa kantsler Merkel riike,
kes Iraanile tuumaprogrammi tõttu sanktsioone kehtestasid,
nende kaotamisele ühiselt lähenema.
Iraani raamleppe saavutamine enne lihavõttepühi oli oluline samm.
Nüüd peaks sellest lähtuma lõplik tuumalepe.
Õhutan riike nii palju kui võimalik sanktsioone ühiselt kaotama,
kuid ma ei näe takistust kõneluste jätkamisele endisel moel
P5 ja Saksamaa ja Iraani vahel.
See töö seisab meil ees ja keskendun praegu sellele.
Iraani sekkumisest Iraagis -
Pärast USA presidendi Obama
ja Iraagi peaminister al-Abadi kohtumist Valges Majas
saatis Obama Iraanile hoiatuse,
mille järgi välisvõitlejad peavad austama Iraagi suveräänsust,
kui aitavad ISILi vastu sõdida.
Ootame Iraanilt kui lähedaselt naabrilt
tähtsat suhet Iraagiga.
Ka šiiitliku enamuse tõttu Iraagis
on Iraanil riigile oma mõju
ja omad suhted.
Ajal, kui ISIL esile tõusis
ja Iraagi valitsus alles organiseerus,
oli arusaadav, et šiia võitlejad mobiliseeriti
Bagdadi ja teiste tähtsate alade kaitseks.
Kuni peaminister Abadi võimuletulekuni.
Pärast seda, kui ta reorganiseeris valitsuse ja relvajõud,
kui koalitsioon tuli appi
suveräänse Iraagi valitsuse kutsel ja nõusolekul,
ootame, et kõik välisabi,
mis saabub ISIL-iga võitlema,
käiks läbi Iraagi valitsuse. Nii austatakse Iraagi suveräänsust.
Obama sõnul jätkab USA ISIL-iga võitlemist
koordineerimise teel Iraagi valitsusega
ja vägesid uuesti Iraaki ei vii.
Lahinguist Jeemenis -
ÜRO Julgeolekunõukogu kehtestas relvaembargo
enamikku Jeemenit valitsevatele Iraani toetatud houthi mässulistele
ja panid musta nimekirja
Jeemeni endise presidendi poja ja houthide juhi,
kui Venemaa ei hääletanud.
Julgeolekunõukogu võttis 14 poolthäälega vastu
liikmesriik Jordaania koostatud resolutsiooni.
Kauase arutelu järel otsustas Venemaa mitte hääletada,
kuna ei kaasatud kõiki selle ettepanekuid.
Saudi Araabia alustas märtsis naaberriigis Jeemenis õhurünnakuid
Iraani toetatud houthide vastu.
Lääne toetatud Saudi koalitsioonis on neli Pärsia lahe araabiamaad.
Saudide koalitsioon tervitas ÜRO resolutsiooni,
nimetades seda võiduks Jeemeni rahvale.
ÜRO käiku peetakse kaotuseks Iraani jõupingutustele
peatada saudide juhitud koalitsiooni operatsioonid oma šiia liitlaste vastu.
Iraani välisminister Zarif kordas hukkamõistu
oma peamise regionaalse rivaali
Saudi Araabia pommitamistele Jeemenis
ja pakkus abi riigi poliitilisel üleminekuajal.
Ebaametlikul hommikusöögil Madridis Hispaania tööstusministri Soria
ja endise EL välispoliitikajuhi Solanaga
õhutas Zarif korduvalt õhurünnakuid peatama
ja kutsus sisedialoogile Jeemenis.
Need pole läbirääkimised Iraani ja Saudi Araabia vahel.
Iraan ja Saudi Araabia peavad rääkima,
kuid me ei saa otsustada Jeemeni tulevikku.
See on Jeemeni sisedialoog.
Jeemenlased peavad omavahel rääkima,
teised peavad kaasa aitama.
Kohtumisel Hispaania ministri ja EL ametnikuga
kasutas Zarif võimalust rünnata peaminister Netanyahut,
kes ütles, et tuumalepe ohustaks juudiriigi eksistentsi.
"Tal pole õigust selles debatis isegi osaleda.
Selle suitsukatte taga varjab ta oma asundustegevust,
fakti, et ta hülgas avalikult Palestiina riigi loomise,
ja selle suitsukatte lõi ta selleks, et teistele survet avaldada.
Ma ei usu, et see oleks rahvusvahelise kogukonna huvides
lasta tal jätkata seda õelat valeinfo ja valetamise kampaaniat.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri